**NÁRODNÁ RADA SLOVENSKEJ REPUBLIKY**

**IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 536/2009

**975a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov (tlač 975)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ústavnoprávny výbor** Národnej rady Slovenskej republiky ako gestorský výbor k vládnemu návrhu zákona, ktorým sa mení a dopĺňa **zákon č. 301/2005 Z. z. Trestný poriadok** v znení neskorších predpisov (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

**I.**

Národná rada Slovenskej republiky **uznesením z  10. marca 2009 č. 1338** sa uzniesla prerokovať návrh zákona v druhom čítaní a prideliť ho na prerokovanie týmto výborom:

**Ústavnoprávnemu výboru** Národnej rady Slovenskej republiky a

**Výboru** Národnej rady Slovenskej republiky **pre ľudské práva, národnosti a postavenie žien.**

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, **neoznámili v určenej lehote gestorskému výboru žiadne stanovisko k predmetnému návrhu zákona** (§ 75 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Vládny návrh zákona, ktorým sa mení a dopĺňa **zákon č. 301/2005 Z. z. Trestný poriadok** v znení neskorších predpisov (tlač 975) **odporúčali** Národnej rady Slovenskej republiky **schváliť:**

**- Ústavnoprávny výbor** Národnej rady Slovenskej republiky uznesením z  11. marca 2009 č. 577 a

**- Výbor** Národnej rady Slovenskej republiky **pre ľudské práva, národnosti a postavenie žien** uznesením z  11. marca 2009 č. 186.

IV.

**Z uznesenia Ústavnoprávneho výboru** Národnej rady Slovenskej republiky pod bodom III tejto správy vyplývajú tieto **pozmeňujúce návrhy:**

1. V 1. bode sa slová „písm. d)“ nahrádzajú slovami „písm. e)“.

Je vhodnejšie definovať tento druh rozhodnutia o väzbe v § 72 ods. 1 písm. e), v ktorom sa na rozdiel od písmena d) nepredpokladá konanie o návrhu prokurátora.

2. Za 1. bod sa vkladá nový 2. bod, ktorý znie:

„2. V § 72 ods. 2 sa na konci bodka nahrádza bodkočiarkou a pripájajú sa tieto slová: „to platí aj o dôvodoch, pre ktoré má súd rozhodnúť o predĺžení celkovej lehoty väzby podľa § 76a.“.

Nasledujúce body sa primerane prečíslujú.

Z hľadiska práv podľa Ústavy SR a Dohovoru je potrebné ustanoviť povinnosť súdu na primerane včasné oboznámenie procesných strán s dôvodmi, z hľadiska ktorých možno predpokladať rozhodnutie, ku ktorému pristupuje súd v rámci zavádzaného inštitútu predĺženia celkovej lehoty väzby podľa navrhovanej úpravy v § 76a.

3. V úvodnej vete 4. bodu sa slová „Za § 567c sa vkladá § 567d“ nahrádzajú slovami „Za § 567d sa vkladá § 567e“.

Zároveň sa označenie paragrafu 567d nahrádza označením 567e a  úvodná veta čl. I sa dopĺňa o zákon č. 59/2009 Z. z.

Ide o legislatívnu úpravu súvisiacu so zákonom č. 59/2009 Z. z., ktorým sa mení a dopĺňa zákon č. 757/2004 Z. z. o súdoch a zmene a doplnení niektorých zákonov v znení zákona č. 517/2008 Z. z. a o zmene a doplnení niektorých zákonov, ktorého predmetom je aj novela zákona č. 301/2005 Z. z.. Táto v čl. III v 20. bode vkladá za § 567c nový § 567d.

Gestorský výbor **odporúča hlasovať** o pozmeňujúcich a doplňujúcich návrhoch pod bodom1, 2 a 3 **spoločne s návrhom gestorského výboru** **schváliť.**

**V.**

**Gestorský výbor** na základe stanovísk výborov k  vládnemu návrhu zákona, ktorým sa mení a dopĺňa **zákon č. 301/2005 Z. z. Trestný poriadok** v znení neskorších predpisov (tlač 975) vyjadrených v ich uzneseniach uvedených pod bodom **IV.** tejto správy a v stanoviskách poslancov gestorského výboru vyjadrených v rozprave k tomuto návrhu zákona, podľa § 79 ods. 4 písm. f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča Národnej rade Slovenskej republiky** vládny návrh zákona, ktorým sa mení a dopĺňa **zákon č. 301/2005 Z. z. Trestný poriadok** v znení neskorších predpisov (tlač 975) **schváliť** v znení pozmeňujúcich a doplňujúcich návrhov uvedených v tejto spoločnej správe.

**Spoločná správa** výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa **zákon č. 301/2005 Z. z. Trestný poriadok** v znení neskorších predpisov (tlač 975) vo výboroch Národnej rady Slovenskej republiky v druhom čítaní (tlač 975a) **bola schválená uznesením Ústavnoprávneho výboru Národnej rady Slovenskej republiky z  11. marca 2009 č. 578.** Týmto uznesením výbor zároveň poveril spoločnú spravodajkyňu, aby na schôdzi Národnej rady informovala o výsledku rokovania výborov, stanovisku a návrhu gestorského výboru.

Katarína Tóthová

podpredsedníčka Ústavnoprávneho výboru

Národnej rady Slovenskej republiky

V Bratislave 11. marca 2009